CELEX: 32008D0282
Language: hr
Date: 2008-03-17 00:00:00
Title: 2008/282/EZ: Odluka Komisije od 17. ožujka 2008. o izmjeni Odluke 2007/76/EZ o provedbi Uredbe (EZ) br. 2006/2004 Europskog parlamenta i Vijeća o suradnji između nacionalnih tijela odgovornih za provedbu zakona o zaštiti potrošača u pogledu uzajamne pomoći (priopćeno pod brojem dokumenta C(2008) 987)  Tekst značajan za EGP

15/Sv. 22
            
            
               HR
            
            
               Službeni list Europske unije
            
            
               176
            
         32008D0282
   
               L 089/26
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 17. ožujka 2008.
   o izmjeni Odluke 2007/76/EZ o provedbi Uredbe (EZ) br. 2006/2004 Europskog parlamenta i Vijeća o suradnji između nacionalnih tijela odgovornih za provedbu zakona o zaštiti potrošača u pogledu uzajamne pomoći
   (priopćeno pod brojem dokumenta C(2008) 987)
   (Tekst značajan za EGP)
   (2008/282/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 2006/2004 Europskog parlamenta i Vijeća od 27. listopada 2004. o suradnji između nacionalnih tijela odgovornih za provedbu zakona o zaštiti potrošača (Uredba o suradnji u zaštiti potrošača) (1), a posebno njezin članak 7. stavak 3., članak 8. stavak 7., članak 9. stavak 4. i članak 12. stavak 6.,
   budući da:
   
               (1)
            
            
               22. prosinca 2006. Komisija je donijela Odluku 2007/76/EZ o provedbi Uredbe (EZ) br. 2006/2004 (2). Tom se Odlukom utvrđuju pravila provedbe Uredbe (EZ) br. 2006/2004 u pogledu uzajamne pomoći između nadležnih tijela i uvjeti kojima je uređena takva pomoć.
            
         
               (2)
            
            
               Odluku 2007/76/EZ treba izmijeniti kako bi se navele informacije koje su navedena tijela obvezna pružiti, te rokovi za obavješćivanje o poduzetim mjerama provedbe, kao i učinci koji nastupaju nakon zahtjeva za poduzimanje tih mjera.
            
         
               (3)
            
            
               Odluku 2007/76/EZ isto tako treba izmijeniti kako bi se pobliže navele informacije koje treba dostaviti u obavijesti o mjerama provedbe ili zahtjevu za uzajamnu pomoć koji se daje nakon obavijesti uzbunjivanja.
            
         
               (4)
            
            
               Također je prikladno propisati osnovna načela upravljanja koordinacijom nadzora tržišta i aktivnosti izvršenja kako bi se zajamčila učinkovito izvršenje na cijelom području Zajednice.
            
         
               (5)
            
            
               Mjere predviđene ovom Odlukom u skladu su s mišljenjem Odbora osnovanog člankom 19. stavkom 1. Uredbe (EZ) br. 2006/2004,
            
         DONIJELA JE OVU ODLUKU:
   Članak 1.
   U Odluci 2007/76/EZ iza članka 7. umeće se sljedeći članak:
   
      „Članak 7.a
      Koordinacija nadzora tržišta i aktivnosti izvršenja
      Načela kojima se uređuje koordinacija nadzora tržišta i aktivnosti izvršenja navedena su u poglavlju 6. Priloga.”
   
   Članak 2.
   Prilog Odluke 2007/76/EZ mijenja se u skladu s Prilogom ovoj Odluci.
   Članak 3.
   Ova je Odluka upućena svim državama članicama.
   
      Sastavljeno u Bruxellesu 17. ožujka 2008.
      
         
            Za Komisiju
         
         Meglena KUNEVA
         
            Članica Komisije
         
      
   
   
      (1)  SL L 364, 9.12.2004., str. 1. Uredba kako je zadnje izmijenjena Direktivom 2007/65/EZ (SL L 332, 18.12.2007., str. 27.).
   
      (2)  SL L 32, 6.2.2007., str. 192.
   PRILOG
   Prilog Odluci 2007/76/EZ mijenja se, kako slijedi:
   
               1.
            
            
               U točki 1.1.(c), dodaju se sljedeći unosi:
               
                           „viii.
                        
                        
                           naziv proizvoda ili usluge,
                        
                     
                           ix.
                        
                        
                           oznaka COICOP-a [Klasifikacija osobne potrošnje prema namjeni (statistička metoda Ujedinjenih naroda; http://unstats.un.org/unsd/cr/registry/regcst.asp?Cl = 5)],
                        
                     
                           x.
                        
                        
                           oglašavanje i medij prodaje o kojem se radi.”;
                        
                     
         
               2.
            
            
               Iza točke 1.3.4., umeće se sljedeća točka:
               1.3.5.   U slučaju kada je poduzeta mjera provedbe, o poduzetim mjerama kao i o njihovom učinku na povrede unutar Zajednice zamoljeno tijelo obavješćuje, sukladno članku 8. stavku 6. Uredbe (EZ) br. 2006/2004, Komisiju i sva ostala nadležna tijela koje je država članica imenovala odgovornim za provedbu zakonodavstva koje je predmet povrede.
               Uz obavijest o poduzetim mjerama provedbe i njihovom učinku na povredu unutar Zajednice, dostavlja i sljedeće informacije:
               
                           (a)
                        
                        
                           detaljne podatke o zamoljenom tijelu i tijelu molitelju;
                        
                     
                           (b)
                        
                        
                           ime prodavača ili dobavljača;
                        
                     
                           (c)
                        
                        
                           naziv proizvoda ili usluge;
                        
                     
                           (d)
                        
                        
                           klasifikacijsku oznaku;
                        
                     
                           (e)
                        
                        
                           oglašavanje ili medij prodaje o kojima se radi;
                        
                     
                           (f)
                        
                        
                           pravnu osnovu;
                        
                     
                           (g)
                        
                        
                           vrstu povrede unutar Zajednice;
                        
                     
                           (h)
                        
                        
                           procijenjeni broj potrošača za koje je vjerojatno za će biti oštećeni, kao i procijenjenu financijsku štetu.”;
                        
                     
         
               3.
            
            
               U točki 2.1.5. prva rečenica zamjenjuje se sljedećim:
               2.1.5.   Tijelo molitelj traži od Komisije da ukloni te informacije iz baze podataka čim je tehnički prije moguće, a u svakom slučaju najkasnije sedam dana nakon zatvaranja slučaja ako slijedom zahtjeva prema članku 6. Uredbe (EZ) br. 2006/2004:”;
            
         
               4.
            
            
               Iza točke 2.1.5. umeće se sljedeća točka:
               2.1.6.   Zamoljeno tijelo o mjerama provedbe poduzetima sukladno članku 8. stavku 6. Uredbe (EZ) br. 2006/2004 obavješćuje Komisiju i ostala dotična nadležna tijela čim je tehnički prije moguće, a u svakom slučaju najkasnije sedam dana nakon poduzimanja navedenih mjera.”;
            
         
               5.
            
            
               Naslov poglavlja 3. zamjenjuje se naslovom „Uzbunjivanje”;
            
         
               6.
            
            
               U poglavlju 3., broj „3.1.” dodaje se na početku teksta;
            
         
               7.
            
            
               U poglavlju 3., na kraju postojećeg teksta umeću se sljedeće točke:
               3.2.   U slučaju kada nadležno tijelo poduzme mjere provedbe koje se odnose na uzbunjivanje, ono je obvezno, sukladno članku 7. stavku 2. Uredbe (EZ) br. 2006/2004, o tim mjerama obavijestiti Komisiju i sva ostala nadležna tijela koja su države članice imenovala odgovornim za provedbu zakonodavstva koje je predmet povrede.
               Uz obavijest o poduzetim mjerama provedbe dostavlja i sljedeće informacije:
               
                           (a)
                        
                        
                           detaljne podatke o tijelu koje je poduzelo mjere;
                        
                     
                           (b)
                        
                        
                           ime prodavača ili dobavljača;
                        
                     
                           (c)
                        
                        
                           naziv proizvoda ili usluge;
                        
                     
                           (d)
                        
                        
                           klasifikacijsku oznaku;
                        
                     
                           (e)
                        
                        
                           oglašavanje i medij prodaje o kojima se radi;
                        
                     
                           (f)
                        
                        
                           pravnu osnovu;
                        
                     
                           (g)
                        
                        
                           vrstu povrede unutar Zajednice;
                        
                     
                           (h)
                        
                        
                           procijenjeni broj potrošača za koje je vjerojatno da će biti oštećeni, kao i procijenjenu financijsku štetu.
                        
                     3.3.   U slučaju kada nadležno tijelo primi zahtjev za uzajamnu pomoć koja se odnosi na uzbunjivanje, obvezno je, nakon što prethodno identificira vrstu zahtjeva, o tom zahtjevu obavijestiti Komisiju i sva ostala nadležna tijela koja su države članice imenovale odgovornim za provedbu zakonodavstva koje je predmet povrede.
               Uz primljeni zahtjev dostavlja i sljedeće informacije:
               
                           (a)
                        
                        
                           detaljni podaci o nadležnom tijelu koje je dostavilo zahtjev za uzajamnu pomoć;
                        
                     
                           (b)
                        
                        
                           ime prodavača ili dobavljača, ako je dostupno;
                        
                     
                           (c)
                        
                        
                           naziv proizvoda ili usluge;
                        
                     
                           (d)
                        
                        
                           oznaka klasifikacije;
                        
                     
                           (e)
                        
                        
                           oglašavanje i medij prodaje o kojima se radi;
                        
                     
                           (f)
                        
                        
                           pravnu osnovu;
                        
                     
                           (g)
                        
                        
                           vrstu povrede unutar Zajednice;
                        
                     
                           (h)
                        
                        
                           procijenjeni broj potrošača za koje je vjerojatno za će biti oštećeni, kao i procijenjenu financijsku štetu.”;
                        
                     
         
               8.
            
            
               Iza poglavlja 5., dodaje se sljedeće poglavlje:
               „6.   POGLAVLJE 6. — KOORDINACIJA NADZORA TRŽIŠTA I AKTIVNOSTI IZVRŠENJA
               6.1.   Kako bi izvršila svoje obveze na temelju članka 9. stavka 2. Uredbe (EZ) br. 2006/2004, dotična nadležna tijela mogu odlučiti da provedbeno djelovanje koordinira jedno od njih. Uzimajući u obzir posebne okolnosti svakog pojedinog predmeta, kao tijelo za koordinaciju nadležna tijela u načelu određuju tijelo u zemlji u kojoj trgovac ima sjedište ili glavno središte djelatnosti ili u kojem je smješten veći broj pogođenih potrošača.
               6.2.   Komisija olakšava koordinaciju ako je se pozove da to učini.”